open-index/open-wikipedia-markdown huggingface dataset:
Linda Blair

**Linda Blair** (s. 22. tammikuuta 1959 Saint Louis, Missouri, Yhdysvallat) on yhdysvaltalainen näyttelijä, jonka tunnetuin rooli on *[[Manaaja (elokuva)|Manaaja]]*-elokuvasta (1973) pahan riivaaman nuoren tytön rooli. Hän esiintyi myös elokuvan jatko-osassa *[[Manaaja II: Luopio]]*.

Manaajan suosion jälkeen Blair näytteli 1970-luvulla useassa elokuvassa ja tv-tuotannossa, mutta sen jälkeen hänen uransa hiipui ja häntä nähtiin pääasiassa erilaisissa pienen budjetin kauhuelokuvissa. 1980-luvun alkupuolella Blairilla oli suhde laulaja Rick Jamesiin, mutta suhde päättyi, koska Blair ei pystynyt hallitsemaan huumeriippuvuuttaan. Vuonna 1990 Blair näytteli *Manaaja*-parodiassa *[[Manattu mikä manattu]]* Leslie Nielsenin kanssa. 1990-luvun lopulla Blair sai tunnustusta esityksestään *[[Grease (musikaali)|Grease]]*-musikaalissa. 

Blair tunnetaan aktiivisesta osallistumisestaan hyväntekeväisyystoimintaan, erityisesti eläinrääkkäystä vastustavaan toimintaan (muun muassa PETA).

## Filmografiaa
* *[[Manaaja (elokuva)|Manaaja]]* (1973)
* *Airport 1975* (1974)
* *[[Manaaja II: Luopio]]* (1977)
* *Wild Horse Hank* (1979)
* *Roller Boogie* (1979)
* *Ruckus* (1981)
* *Hell Night* (1981)
* *Night Patrol* (1984)
* *[[Savage Streets]]* (1984)
* *Red Heat* (1985)
* *Moving Target* (1988)
* *Zapped Again* (1990)
* *[[Manattu mikä manattu]]* (1990)
* *Fetal Bond* (1992)
* *[[Scream (elokuva)|Scream]]* (1996)
* *Cousin Sarah* (2011)
* ** (2023)

## Lähteet

## Aiheesta muualla

* Virallinen sivusto
*
Danny Lloyd

**Danny Edward Lloyd** (s. 13. lokakuuta 1972 Chicago, Illinois) on yhdysvaltalainen entinen lapsinäyttelijä. Hän on näytellyt Stanley Kubrickin ohjaaman elokuvan *[[Hohto (elokuva)|Hohto]]* Danny Torrancen roolissa. Elokuvassa kuusivuotias Lloyd ei tiennyt edes olevansa mukana kauhuelokuvassa. Asia hänelle selvisi vasta 13-vuotiaana, kun Lloyd näki leikatun version *Hohdosta* ja vasta 17-vuotiaana hän näki leikkaamattoman. Lloyd on näytellyt *Hohdon* jälkeen elokuvassa *Will: The Autobiography of G. Gordon Liddy* nuorta Liddyä.

Lloyd on aikuisiällä työskennellyt biologian opettajana.

## Lähteet

## Aiheesta muualla

*
Vesa Hämes

**Vesa Juhani Hämes** (16. joulukuuta 1956 Helsinki – 11. maaliskuuta 2024 Helsinki) oli suomalainen näyttelijä ja teatteriohjaaja. Hämes opiskeli Helsingin yliopistossa 1976–1978 ja American Academy of Dramatic Arts -oppilaitoksessa ja Wynn Handmanin studiolla New Yorkissa 1979–1982.

## Ura
Hämes sai opintojen jälkeen kiinnityksen New Yorkin Shadowlands-teatteriin vuosiksi 1985–1987. Palattuaan Suomeen hän teki Lappeenrannan kaupunginteatterissa muun muassa Nickin roolin näytelmässä *[[Kuka pelkää Virginia Woolfia?]]*, jonka hän myös ohjasi. Kokkolan kaupunginteatterissa hän näytteli 1996–1999 ja Rovaniemen Teatterissa 2000–2002. Hämes myös suomensi joitakin näytelmiä.

Hämes vieraili muutamissa televisiosarjoissa, kuten *[[Kotikatu]]*, *[[Kylmäverisesti sinun]]*, *[[Käenpesä]]*, *[[Irtiottoja]]* ja *[[Salatut elämät]]*. Lisäksi hän oli ääninäyttelijänä monissa piirrossarjoissa, kuten *[[Transformers: Energon]]* ja *[[He-Man (vuoden 2002 animaatiosarja)|He-Man]]*. Hämes näytteli vuosina 2000–2001 *Salatut elämät* -draamasarjassa Pekka Lehtistä.

Hämes on haudattu Malmin hautausmaalle Helsinkiin.

## Perhe
Hämeksen isä oli näyttelijä Ekke Hämäläinen ja äiti näyttelijä Hilkka Kinnunen.

## Filmografia

### Dubbaukset

## Lähteet

## Aiheesta muualla
*
*
James Spader

**James Todd Spader** (s. 7. helmikuuta 1960 Boston, Massachusetts, Yhdysvallat) on kolminkertaisesti Emmy-palkittu yhdysvaltalainen näyttelijä.

## Näyttelijän ura

Spader teki näyttelijänä läpimurtonsa vuoden 1989 elokuvassa *[[Seksiä, valheita ja videonauhaa]]*. Samana vuonna hän sai roolistaan elokuvassa parhaimman näyttelijän palkinnon Cannesin elokuvajuhlilla. 

Spader näytteli vuosina 2004–2008, viiden tuotantokauden ajan, asianajaja Alan Shorea televisiosarjassa *[[Boston Legal]]*. Hän oli aiemmin esittänyt samaa hahmoa televisiosarjan *[[Oikeus ja kohtuus]]* kahdeksannella ja viimeisellä tuotantokaudella vuosina 2003–2004. Spader voitti kolme Emmy-palkintoa parhaasta draamasarjan miespääosasta, kaikki Alan Shoren roolista. Ensimmäinen voitto tuli sarjasta *Oikeus ja kohtuus* (2004) ja kaksi viimeisintä sarjasta *Boston Legal* (2005, 2007), joka oli *Oikeuden ja kohtuuden* spin-off-sarja. 

Spader näytteli myös vuosina 2011–2012, yhden tuotantokauden ajan, Dunder Mifflinin uutta toimitusjohtajaa Robert Californiaa televisiosarjassa *[[Konttori (yhdysvaltalainen televisiosarja)|Konttori]]*. Hän korvasi sarjassa edellisen pääosan esittäjän Steve Carellin tämän lähdettyä sarjasta näyttelemään elokuvissa. Vuodesta 2013 lähtien Spader on näytellyt "maailman etsityimmäksi rikolliseksi" kutsuttua  Raymond Reddingtonia NBC:n televisiosarjassa ''Blacklist.

## Yksityiselämä

James Spaderin vanhemmat ovat Todd ja Jean Spader, joista kumpikin on ammatiltaan opettaja. Spaderilla on kaksi lasta avioliitostaan Victoria Kheelin kanssa ja yksi suhteesta Leslie Stefanson kanssa. Spader työskenteli ennen näyttelijäksi ryhtymistään muun muassa astioiden kerääjänä ja lannan lapioijana. 

## Valikoitu filmografia
### Elokuva

### Televisio

## Lähteet

## Aiheesta muualla

*
*
Grease

**Grease** voi viitata ainakin seuraaviin asioihin:

* *[[Grease (musikaali)|Grease]]*, musikaali vuodelta 1972
* *[[Grease (elokuva)|*Grease]]*, musikaalielokuva vuodelta 1978
* *Grease*, vuonna 1978 julkistun elokuvan soundtrack-albumi
* *Grease 2*, vuonna 1982 valmistunut jatko-osa *Grease''-elokuvalle
Niittylahti (Joensuu)

**Niittylahti** on kylä Joensuussa entisen Pyhäselän kunnan alueella noin 12 kilometriä keskustasta etelään. Naapurikyliä ovat muun muassa Mulo ja Reijola.

Niittylahdessa on alakoulu ja Pohjois-Karjalan opisto ja päiväkoti. Opiston vieressä on uimaranta. Pyhäselän rannassa on myös Petrinlahden leirikeskus ja Joensuun työväenyhdistyksen kesäpaikka Hopealahti.

Niittylahden halki kulkevan Valtatie 6:n oikaisutyöt uudelle itäisemmälle linjalle alkoivat vuonna 2006. Oikaisun avulla parannettiin tien turvallisuutta ja välityskykyä. Uusi osuus avattiin lokakuussa 2007.

## Pohjois-Karjalan opisto ja ammattiopisto Niittylahti
Vuonna 1895 Kontiolahteen perustettu kansanopisto, Pohjois-Karjalan opisto siirtyi Niittylahteen 1899. 1928 opiston päärakennus valmistui, ja opisto muuttui sisäoppilaitokseksi. Sotien aikana 1939–44 opistorakennukset olivat puolustusministeriön käytössä ja toimivat sotasairaalana kesään 1941 saakka.

1999 opisto liittyi Humanistisen ammattikorkeakoulun Humakin verkostoon.

## Hotelli-Ravintola Niittyranta
Niittylahdessa sijaitsee Hotelli-Ravintola Niittyranta.  

## Katso myös
*Niittylahden pysäkki

## Aiheesta muualla
* Vesa Tuominen (toim.): Mulo muita mahtavampi – kantakylä Pyhäselän rannalla. Gummerus, 2006.
* Ammattiopisto Niittylahti 
* Hotelli-Ravintola Niittyranta
Jaakko Lyytinen

**Jaakko Lyytinen** (s. 5. huhtikuuta 1973 Helsinki) on suomalainen toimittaja, joka työskentelee Helsingin Sanomissa. Hän oli HS:n kulttuuritoimituksen esimies 2011–2015.

Lyytinen valmistui valtiotieteen maisteriksi Helsingin yliopistosta 2005. Hän on työskennellyt Bisnes.fi-lehden päätoimittajana ja toimittajana Markkinointi & Mainonta -lehdessä sekä Ylioppilaslehden toimitussihteerinä.

Lyytinen veti Yle TV1:n keskusteluohjelmaa *Kirvesmiehet* yhdessä Jan Erolan kanssa. Lyytinen on kirjoittanut tietokirjoja ja muun muassa pakinoinut Liisaleena-nimimerkillä yhdessä Arno Kotron kanssa Ylioppilaslehdessä ja City-lehdessä. Hän on myös esiintynyt yhtyeessä Punatähdet taiteilijanimellä Varma Kosto Punander.

## Teokset
* 
* 
* 
* 

## Lähteet

## Aiheesta muualla
*
Grease (musikaali)

**Grease** on Jim Jacobsin ja Warren Caseyn kirjoittama, vuonna 1971 ensiesitetty musikaali. Siitä tehtiin vuonna 1978 menestynyt elokuvaversio, jonka pääosia näyttelivät John Travolta ja Olivia Newton-John.

*Grease* on 1950-luvun Yhdysvaltoihin high school -opiskelijoiden keskuuteen sijoittuva rakkaustarina, jossa nuorille tuottavat ongelmia muun muassa luokkatietoisuus, ryhmäpaine, teiniraskaudet ja jengiväkivalta. Jossakin määrin samaa aihetta käsittelevät myös musikaali *[[West Side Story]]* ja James Deanin elokuva *[[Nuori kapinallinen]]*, joskin hieman synkemmissä merkeissä. Musikaalin tapahtumapaikkana on kuvitteellinen Rydell High Chicagossa.

*Greasen* ensiesitys oli Kingston Mines -teatterissa Chicagossa. Alkuperäinen esitys oli yli kolme tuntia pitkä, ja musikaalia lyhennettiin merkittävästi ennen kuin se sai ensi-iltansa Broadwayllä vuonna 1972. Kriitikkojen vähättelevistä arvioista huolimatta musikaali oli alusta asti suosittu katsojien keskuudessa. Se on saanut seitsemän Tony-ehdokkuutta. Vuonna 2003 *Grease* valittiin Channel 4:n äänestyksessä kaikkien aikojen parhaaksi musikaaliksi.

## Grease Suomessa
Musikaali sai Suomen-kantaesityksensä huhtikuussa 1997 Helsingin työväenopiston harrastajanäyttämöllä Pauliina Hulkon suomentamana ja Timo Huikurin ohjaamana. Koreografian oli tehnyt Mari Martin. Helsingin kaupunginteatteri toi musikaalin ensi-iltaan elokuussa 2002 Linnanmäen Peacock-teatterissa Mikko Koivusalon suomennoksena ja Marco Bjurströmin ohjaamana. Bjurström laati myös esityksen koreografian yhdessä Mindy Lindblomin kanssa. Musikaali on tuotettu Suomessa myös ainakin Valkeakosken kaupunginteatteriin keväällä 2016 ja Jyväskylään kesällä 2018 sekä useille harrastajanäyttämöille.

## Lähteet

## Aiheesta muualla
Autistien oikeuksien päivä

**Autistien oikeuksien päivä** (*Autistic Pride Day*) on 18. kesäkuuta vietettävä kansainvälinen juhla- ja kampanjapäivä. Autistien oikeuksien päivää vietettiin ensimmäisen kerran vuonna 2005 autismin kirjolaisia edustavien brittiläisten järjestöjen *Aspies for Freedom* (suom. Aspergereiden vapautusliike) ja *Autism Assembly* (suom. Autismifoorumi)  aloitteesta. Järjestöjen tavoitteena oli, että yhteiskunta oppisi hyväksymään neurologisen poikkeavuuden homoseksuaalisuuden kaltaisena asiana, josta voisi iloita sen sijaan että sitä yritettäisiin parantaa. Tarkoituksena on korostaa, että autismin kirjon oireyhtymissä ei ole kyse sairaudesta vaan neurologisesta erilaisuudesta, johon liittyy ongelmien lisäksi myös huomattavia vahvuuksia. Päivän tarkoituksena on toimia vastavoimana ennakkoluuloja lietsoville perättömille yleistyksille ja luoda entistä monipuolisempaa ja paremmin todellisuutta vastaavaa kuvaa aspergereista ja muista autismin kirjolaisista. Tarkoituksena on myös kiinnittää huomiota siihen, että käytössä on edelleen aistiylikuormalle altistamisen ja harmittomien autististen stressinhallintakeinojen kieltämisen kaltaisia epäeettisiä kuntoutusmenetelmiä.

Autistien oikeuksien päivänä on myös tarkoitus herättää keskustelua mahdollisuuksista parantaa autismin kirjon ihmisten yhteiskunnallista asemaa ja oikeusturvaa. Aspies for Freedom järjestön Gareth Nelson on esimerkiksi esittänyt, että autismin kirjolaisille annettaisiin neurologisen vähemmistön virallinen asema. Yhteiskunnan olisi tällöin helpompi pitää huolta siitä, ettei autismin kirjolaisia aseteta perusteetta muita heikompaan asemaan. Autistiset piirteet eivät saisi olla esimerkiksi rekrytoinnin esteenä, jos ne eivät haittaa työtehtävien menestyksekästä hoitamista.

Autistien oikeuksien päivän ideoinut järjestö yhtyy autismitutkija Simon Baron-Cohenin ajatukseen siitä, että Aspergerin syndrooma ja lievä autismi eivät ole kehityshäiriöitä, vaan kyse on puhtaasti neurobiologisesta erilaisuudesta. Esimerkiksi aspergereiden fyysiseen maailmaan suuntautuva kognitiivinen tyyli ei ole sinänsä sen puutteellisempi kuin valtaväestön sosiaaliseen maailmaan suuntautuva tyyli. Myöskään autismin kirjolaisten aisteja ei voida pitää viallisena, koska ne ovat usein jopa tarkempia kuin valtaväestön edustajilla. Eläminen neurotyypillisiä ihmisiä varten suunnitellussa yhteiskunnassa aiheuttaa kirjolaisille kuitenkin erityistarpeita, jotka tulisi ottaa huomioon.

## Teemoja
* 2005 – Ei hoitoa vaan hyväksyntää
* 2006 – Juhlitaan neurologista monimuotoisuutta
* 2007 – Autistit puhuvat, on aika kuunnella
* 2008 – Voimaantuminen
* 2009 – Wilma
* 2010 – Näkökulmia, ei pelkoa
* 2011 – Tunnista, kunnioita, huomioi

## Katso myös
* Autistien oikeuksien liike
* Maailman autismitietoisuuden päivä
* Kansainvälinen Aspergerin päivä

## Lähteet

## Aiheesta muualla
* Autistic Pride Day – sivusto
* Aspies for Freedom
Royal Mail

**Royal Mail** on Yhdistyneen kuningaskunnan merkittävin postinjakelija. Royal Mail perustettiin vuonna 1516, ja se on osa Royal Mail Groupia, johon kuuluvat myös Post Office Ltd. ja Parcelforce Worldwide. Työntekijöitä sillä oli vuonna 2011 yli 175&nbsp;000, ja päivittäin se kuljettaa 75 miljoonaa lähetystä. Vuosittain yritys tuottaa liikevoittoa noin 312 miljoonaa puntaa. Vuoteen 2013 asti Royal Mail oli valtionyhtiö.

1. tammikuuta 2006 Royal Mail menetti 350 vuotta kestäneen monopoliasemansa, kun Britannian postitoiminta avattiin kilpailulle. Royal Mail oli pitkään kokonaan valtion omistuksessa, kunnes valtio myi suurimman osan omistuksestaan vuonna 2013 ja loput vuonna 2015. Yhtiön arvo pörssissä nousi nopeasti myyntihintaa korkeammaksi, ja valtiota kritisoitiin omaisuuden myynnistä liian halvalla. Ensimmäisenä pörssipäivänä osakkeen arvo nousi 38 prosenttia, ja puolen vuoden päästä nousua oli tapahtunut lähes 60 prosenttia. Myös postimaksut nousivat. Valtio keräsi Royal Mailin osakemyynneillä yhteensä 3,3 miljardia puntaa.

## Historiaa
Royal Mailin historia ulottuu aina Henrik VIII:n aikaan ja vuoteen 1516, jolloin luotiin postimestarin virka, jonka toimittaja vastasi kuninkaallisesta postiliikenteestä. Tavallisten kansalaisten käyttöön postipalvelut saatettiin Kaarle I:n hallituskaudella vuonna 1635, jolloin vastaanottajat maksoivat postimaksun.

## Lähteet

## Aiheesta muualla

* Royal Mailin virallinen kotisivu
Haitinalmikki

**Haitinalmikki** (*Solenodon paradoxus*) on Karibialla elävä, hieman kissaa suurempi nisäkäs.

## Koko ja ulkonäkö

Haitinalmikki on kuubanalmikkia hieman suurempi, eikä sen turkki ole yhtä paksu ja karkeakarvainen. Selän väri vaihtelee mustanruskeasta punaiseen; sillä on myös näkyvä täplä. Ruumiin pituus on noin 56 senttiä ja hännän 25 senttiä. Täysikasvuinen yksilö on noin kilon painoinen. Leuanalusen sylkirauhaset erittävät myrkyllistä sylkeä toisessa etuhampaassa olevaan uurteeseen.

## Levinneisyys ja elinympäristö
Haitinalmikki elää vain Hispaniolan saarella Haitin ja Dominikaanisen tasavallan alueella. Haitista sitä tavataan vain kahdelta massiivilta, mutta Dominikaaisessa tasavallasta se elää monin paikoin. Haitinalmikin elinympäristö vaihtelee tiheistä ylänkömetsistä puolikuiviin pensastoihin. Se elää myös peltojen ja laitumien ympäristössä.

Haitinalmikista 2010-tehdyt tutkimukset ovat paljastaneet, että laji saattaa olla Hispaniolassa aiemmin ajateltua yleisempi. Sen levinneisyysalue ei ole myöskään niin pirstoutunut kuin aiemmat tutkimukset ovat antaneet olettaa. Kansainvälinen luonnonsuojeluliitto muutti vuonna 2020 lajin erittäin uhanalaisesta elinvoimaiseksi. Lajin kantaa ei tunneta, mutta monet sen asuinalueet ovat suojeltuja, vaikka toisaalta sitä uhkaa osalla levinneisyysalueesta elinympäristöjen tuhoutuminen.

## Elintavat
Päivällä haitinalmikki nukkuu puun- tai kallionkolossa ja etsii yöllä ruokaa taipuisalla ja herkkätuntoisella kuonollaan. Eläimen äänivalikoima on laaja ja vaihtelee vihaisesta kimakasta vingunnasta poikasiaan kutsuvan emon kirkkaisiin, punarinnan laulua muistuttaviin ääniin. Perärauhasen rasvainen ja vihertävä erite on ilmeisesti sukupuolisesti tärkeä. Aikuisen uroksen takapuoli on aina vihreä, naarailla ilmeisesti vain kiima-aikana. Naaras synnyttää 1–2 poikasta kerrallaan.

## Lähteet

## Aiheesta muualla
* Laji.fi: Haitinalmikki (''Solenodon paradoxus'')
* iNaturalist: Haitinalmikki (''Solenodon paradoxus'')
* ITIS: ''Solenodon paradoxus'' 
* UniProt: Taxonomy - ''Solenodon paradoxus'' 
* Global Biodiversity Information Facility (GBIF): ''Solenodon paradoxus''
Super Mario Land 2: 6 Golden Coins

**Super Mario Land 2: 6 Golden Coins** () on Nintendon kehittämä ja alun perin 1992 Game Boy -pelikonsolille julkaisema tasohyppelypeli. Se on osa *[[Mario (pelisarja)|Mario]]*-pelisarjaa ja edeltäjänsä *[[Super Mario Land]]in* tapaan Gunpei Yokoin suunnittelema.

## Pelaaminen
*Super Mario Land 2*:ssa Marion pitää saada linnansa takaisin Wariolta löytämällä Warion ympäri valtakuntaa piilottamat kuusi kultaista kolikkoa. Peli on ensimmäinen, jossa Wario esiintyy, ja hahmo sai myöhemmin oman spin-off-pelisarjansa.

Pelin visuaalinen ilme on kehittynyt edeltäjästään lähelle *[[Super Mario World]]*in tyyliä. Kenttien teemat vaihtelevat muiden Mario-pelien tapaan: pelissä on mm. avaruus-, jättiläis- ja puumaailmat.
*Super Mario Land 2* sisältää myös paljon muita parannuksia edeltäjäänsä nähden. Pelissä on kaiken kaikkiaan 32 tasoa, kun edellisessä osassa niitä oli vain 12. Pelaaja voi palata kentissä taaksepäin, eikä tasoja ole pakko pelata läpi ennalta määrätyssä järjestyksessä. Pelissä on myös paristotallennus. 

## Aiheesta muualla
*
Infibulaatio

**Infibulaatio** eli ns. *faraoninen ympärileikkaus*, on äärimmäinen naisen sukupuolielinten silpomisen (ns. naisen ympärileikkauksen) muoto, jossa tytön ulkoiset sukuelimet poistetaan. Tyttöjen ympärileikkauksia nimitetään yleisesti sukuelinten silpomiseksi, joka paremmin kuvaa leikkauksen tekotapaa.

Leikkaus suoritetaan, jotta tytön tuleva aviomies voisi varmistua tytön olevan neitsyt. Aikanaan aviomies lävistää suljetun vaginan peniksellään tai veitsellä, mikä usein vaurioittaa elimiä, aiheuttaa virtsankarkailua ja johtaa kuolemaan.

## Leikkauksen toteutus

Leikkauksessa poistetaan tytön ulkoiset sukuelimet eli häpykieli (klitoris) sekä pienet ja isot häpyhuulet. Haava ommellaan yhteen pientä aukkoa lukuun ottamatta, josta virtsa ja kuukautisveri pääsevät poistumaan. 

Leikkaus suoritetaan usein epähygienisissä olosuhteissa alkeellisilla välineillä ilman kivunlievitystä, ja komplikaatiot ovat tavallisia, kuten muun muassa verenhukka, kipušokki, tulehdukset sekä muut jälkiseuraukset.

Naisen sukuelinten alueella on runsaasti verisuonia ja hermopäätteitä, joten leikkaus on äärimmäisen tuskallinen ja verenvuoto runsasta.

## Leikkauksen haittoja

Leikatun naisen kuukautiset voivat olla hyvin kivuliaat, virtsaamisvaikeuksia voi esiintyä. Tulehduksia virtsateissä ja synnytinelimissä voi esiintyä, jopa lapsettomuus voi olla seurauksena. Synnytykseen voi liittyä vakavia riskejä niin äidille kuin lapsellekin leikkauksen seurauksena. Seksuaalielämän vaikeudet ovat tavallisia, seksuaalisen mielihyvän tunteminen on vaikeaa.

## Laillisuus

Naisten sukupuolielimien silpominen on länsimaissa lailla kielletty, esimerkiksi Suomessa silpominen tulkitaan törkeäksi pahoinpitelyksi. Vaikka silpominen on länsimaissa kiellettyä, sitä kuitenkin jonkin verran tehdään. Toisin kuin usein kerrotaan, tyttöjen ympärileikkaus kuuluu islaminuskoon. Islamin viidestä suurimmasta lakikoulukunnasta yksi (shafi'i) pitää sitä pakollisena, kolme (maliki, hanbali, šiialainen) suositeltavana ja yksi (hanafi) suositeltavana tai luvallisena. Kyseessä on kuitenkin yleensä infibulaatiota lievempi ja toisinaan, etenkin Aasiassa, vain symbolinen leikkaus. Maahanmuuttajaperheiden lapset saatetaan viedä leikattavaksi vanhempien kotimaahan.

## Lähteet

* Väestöliitto – Katsaus islamilaiseen maailmaan
* Sosiaali- ja terveysministeriö – Naisten sukuelinten silpominen

### Viitteet
Salainen poliisi

**Salainen poliisi** on poliisin elin, jonka tarkoitus on suojella valtiota ja voimassa olevaa valtiomuotoa valtion sisäisiä uhkia vastaan. Salaista poliisia kutsutaan myös nimellä **poliittinen poliisi**. Salainen poliisi on usein sisäministeriön alainen organisaatio, eikä sitä aina pidä sekoittaa salaiseen palveluun, vastavakoiluun tai tiedustelupalveluun. 

Salaisen poliisin toiminta on yleensä näkymätöntä ja ei-julkista. Valtiota, jossa salaisen poliisin toiminta on näkyvää ja voimakasta kutsutaan poliisivaltioksi. Usein totalitaristisissa poliisivaltioissa salaisen poliisin tehtävä on tukahduttaa vastarinta ja toisinajattelijoiden poliittinen toiminta.

Salaisia poliisia muistuttavia historiallisia valtiollisia organisaatioita ovat esimerkiksi Iivana Julman Venäjää rautaisessa otteessa pitänyt Opritšnikki ja Ming-dynastian ajan Kiinassa toiminut Jinyiwei. Nykyaikaisen salaisen poliisin esikuvana pidetään Napoléon Bonaparten aikana Ranskassa toiminutta valtiollista poliisia, jonka perusti poliisiministeri Joseph Fouché. Tämä edelsi vuonna 1812 Eugène-François Vidocq’n perustamaa Sûretéa.

## Tunnettuja salaisia poliisiorganisaatioita

## Salainen poliisi Suomessa

Organisaatiot ovat lueteltuna perustamispäivämäärän mukaan:
*Etsivä keskuspoliisi EK (1919–1938)
*Valtiollinen poliisi Valpo I (Valkoinen Valpo, 1939–1945)
*Valtiollinen poliisi Valpo II (Punainen Valpo, 1945–1948)
*Suojelupoliisi (Suopo, myöhemmin Supo, 1948–)

## Katso myös
*Cointelpro
*Lavrenti Berija

## Lähteet
Maxi Rodríguez

**Maximiliano Rubén ”Maxi” Rodríguez** (s. 2. tammikuuta 1981 Rosario, Santa Fe, Argentiina) on argentiinalainen entinen jalkapalloilija. Maxi Rodríguezin lempinimi on *La Fiera* ().

Rodríguez aloitti ammattilaisuransa kotimaassaan Newell's Old Boysissa. Ensimmäisellä kaudellaan hän pelasi vain viisi ottelua eikä tehnyt yhtään maalia. Toisella kaudellansa hän pelasi 18 ottelua ja teki viisi maalia. Kolmannella kaudellaan Rodríguez teki 33 ottelussa 15 maalia, jonka jälkeen suuret eurooppalaiset seurat alkoivat kiinnostua hänen taidoistaan. Rodríguez siirtyi vuonna 2002 espanjalaiseen Espanyoliin, jossa hän kolmen pelaamansa kauden aikana teki 26 maalia. Espanyol myi hänet vuonna 2005 Atlético Madridiin, jossa hän pelasi yli sata ottelua. Vuonna 2007 Maxi peri joukkueen kapteeniuden Englantiin siirtyneeltä Fernando Torresilta. Maxi siirtyi Englannin Valioliigan Liverpooliin tammikuussa 2010 solmien kolmen ja puolen vuoden mittaisen sopimuksen. Vuonna 2012 hän siirtyi kotimaansa Newell's Old Boysiin.

Rodríguezilla on sekä Italian että Argentiinan kansalaisuus, mutta hän on aina edustanut Argentiinaa maaotteluissa. Vuonna 2001 hän voitti nuorten maailmanmestaruuden ja vuodesta 2003 hän on edustanut Argentiinan maajoukkuetta muun muassa Confederations Cupissa ja MM-karsinnoissa. Hyvien karsintaotteluiden jälkeen hänet valittiin myös vuoden 2006 jalkapallon MM-kilpailuihin. Hän on pelannut kaikkiaan 57 maaottelua ja tehnyt niissä 16 maalia.

## Seurat

* 1999–2002 Newell's Old Boys
* 2002–2005 Espanyol 
* 2005–2010 Atlético Madrid
* 2010–2012 Liverpool
* 2012–2017 Newell's Old Boys
* 2017–2018 Peñarol
* 2019 Newell's Old Boys

## Saavutukset

* Nuorten maailmanmestaruus 2001

## Lähteet

* Maxi Rodríguezin tilastot National Football Teams -sivustolla 

### Viitteet
Trogonilinnut

**Trogonilinnut** eli vanhalta nimeltään **surukulinnut** (Trogoniformes) ovat tropiikissa eläviä eksoottisia lintulajeja, joilla on kaksi varvasta suuntautunut eteenpäin ja kaksi taaksepäin. Sama piirre on useilla muillakin lintulahkoilla, mutta niillä taakse ovat kääntyneet ensimmäinen ja neljäs varvas, trogonoilla sen sijaan ensimmäinen ja toinen varvas, mikä kertoo yhteisestä alkuperästä. Trogonilintujen lahkoon kuuluu vain yksi heimo, **trogonit** (Trogonidae), jossa on noin 40 lajia. Ryhmä on kuitenkin sangen vanha, ja mm. Tanskasta ja Saksasta eoseenikerrostumista on löydetty trogonilintujen fossiileja.

Trogonilinnut muodostavat kolme selvästi erottuvaa ryhmää, joista yksi elää Aasiassa, toinen Afrikassa ja kolmas trooppisessa Amerikassa Texasin eteläosasta Argentiinan pohjoiskärkeen ulottuvalla alueella. Trogonit ovat hyvin värikkäitä. Ne elävät yksikseen ja viettävät hiljaista ja rauhallista elämää tropiikin viidakoissa, syvällä latvuskerroksessa. Ne istuvat pitkiä aikoja liikkumatta oksallaan, josta ne väijyvät paikalle osuvia hyönteisiä. Amerikkalaisten lajien pääravintoa ovat kuitenkin hedelmät ja marjat. Ne pyrähtävät äkkiä vahtipaikaltaan, lentävät marjapensaan luokse, sieppaavat haluamansa marjat ja palaavat syömään niitä kaikessa rauhassa. 

Trogonilinnut pesivät puun koloissa. Jotkut lajit kaivavat pesänsä itse nokallaan lahoon puuhun. Kerralla on munittu tavallisesti 2–4 pyöreää hyvin valkoista munaa, joita molemmat puolisot hautovat. Koiras osallistuu hautomiseen siitä huolimatta, että pitkä pyrstö aiheuttaa vaikeuksia. Hautominen kestää noin 29 päivää.

## Lähteet
General Slocum

**General Slocum** oli höyrylaiva, joka valmistui vuonna 1891. Se syttyi tuleen ja paloi vesirajaan asti New Yorkin East Riverillä 15. kesäkuuta 1904. Onnettomuudessa kuoli noin tuhat ihmistä, joista suurin osa oli matkalla evankelis-luterilaisen kirkon vuosittaiselle piknikille Long Islandille. Uppoaminen oli New Yorkin pahin ihmishenkiä vaatinut onnettomuus ennen syyskuun 11. päivän iskuja.

## Lähteet

## Aiheesta muualla
Reijola (Joensuu)

**Reijola** on Joensuun kaupungin alueella sijaitseva kylä, joka sijaitsee noin 8 kilometrin päässä kaupungin keskustasta. Se oli ennen vuonna 2009 tapahtunutta kuntaliitosta Pyhäselän kunnan toinen taajama kuntakeskuksen Hammaslahden ohella. Valtatie 6 sivuaa Reijolaa. Tien alkuperäinen linjaus kulki aikoinaan taajaman lävitse ja myöhemmin sen sivuitse, kunnes  lokakuussa 2007 avattiin uudempi itäinen linjaus ja eritasoliittymä. Vuonna 2013 Reijolan ja Joensuun keskustan välinen osuus parannettiin moottoritieksi. Reijola on ollut alun perin osa Mulon kylää, mutta siitä on kasvanut Muloa suurempi. 

Joensuun kaupungin maapoliittisena tavoitteena on ollut kasvattaa Karhunmäki ja Reijola yhteen, jolloin Reijola lakkaisi olemasta erillinen taajama. Vuodesta 2018 alkaen Reijola onkin tilastoitu osaksi Joensuun keskustaajamaa.

## Palveluja
Reijolassa on alakoulu, päiväkoti ja kirjasto.

Liikekeskuksessa on K-Market, apteekki, eläinlääkäri, parturi ja muita palveluja. Taajamassa on myös St1-automaattiasema ja S-market.

## Toimintaa

Pyhäselän Avantouimareiden toimipaikka ja sauna on Reijolan venesataman ympäristössä.

## Aiheesta muualla
*Reijola Eniron karttahaussa
## Lähteet
Musta leski

**Musta leski** tai **mustaleski** voi tarkoittaa seuraavia asioita:

* mustaleski, hämähäkkilaji
* mustaleski, lintulaji
* ”Musta leski”, Dingon kappale vuodelta 2005
* Musta Leski, useiden Marvel-kustantamon sarjakuvahahmojen nimi
* *[[Musta leski (vuoden 1951 elokuva)|Musta leski]]* (engl. *Black Widow*), elokuva vuodelta 1951
* *[[Musta leski (vuoden 1976 elokuva)|Musta leski]]* (it. *L’Eredità Ferramonti*), elokuva vuodelta 1976
* *[[Musta leski (vuoden 1987 elokuva)|Musta leski]]* (engl. *Black Widow*), elokuva vuodelta 1987
* ”Musta leski”, Raimo Roihan säveltämä valssi
* Termiä ”musta leski” käytetään usein naispuolisista sarjamurhaajista, jotka surmaavat puolisoitaan.

## Katso myös
* Black Widow
Mustaleski

**Mustaleski** (*Latrodectus mactans*) on myrkyllinen hämähäkki. Nimensä se on saanut uskomuksesta, jonka mukaan naaras syö koiraan parittelun jälkeen. Tällaista seksuaalista kannibalismia tapahtuu kuitenkin harvoin.

## Ulkonäkö
Mustaleskinaaraiden vartalon pituus on enintään 1,25&nbsp;cm ja koko kehon (raajat mukaan laskettuina) pituus 2&ndash;4&nbsp;cm. Uros on huomattavasti pienempi, vartaloltaan enintään 0,75&nbsp;cm ja raajojen kanssa 1,25&nbsp;cm.

Ihmisen mukana levinneenä mustaleskeä on tavattu myös Ruotsissa, mistä on päätelty että pohjoinenkaan ilmasto ei tuota niiden selviytymiselle ongelmia.

## Myrkyllisyys
Mustalesken purema itsessään on harvoin tappava, mutta hämähäkin erittämä hermomyrkky aiheuttaa noin 90&nbsp;% tapauksista muutaman päivän ajan erittäin voimakkaita kipuja. Kuolemaan johtavat tapaukset ovat nykyaikaisten hoitomuotojen ja kaupallisesti saatavilla olevien vastamyrkkyjen ansiosta harvinaisia, noin 0,2&nbsp;% puremista johtaa uhrin kuolemaan, kun aikaisemmin luku oli noin viisi prosenttia.

## Lähteet

## Aiheesta muualla

* UniProt: Taxonomy - ''Latrodectus mactans'' 
* Global Biodiversity Information Facility (GBIF): ''Latrodectus mactans'' 
* University of Michigan, Animal Diversity Web (ADW): ''Latrodectus mactans'' 
* Iowa State University, Bug Guide: ''Latrodectus mactans'' - Southern Black Widow
Frank Ramsey

**Frank Plumpton Ramsey** (22. helmikuuta 1903 Cambridge – 19. tammikuuta 1930 Lontoo) oli brittiläinen ekonomisti, matemaatikko ja filosofi. Taloustieteessä Ramsey tunnetaan erityisesti Ramsey-hinnoittelun ja nimeään kantavan talouskasvua selittävän mallin kehittäjänä.  Matematiikassa Ramsey tunnetaan erityisesti kombinatoriikan alaan kuuluvan Ramseyn teoreeman kehittäjänä. Filosofiassa Ramsey paneutui erityisesti logiikkaan.

## Elämä
Ramsey syntyi Cambridgessa, jossa hänen isänsä toimi Magdalene Collegen presidenttinä. Suoritettuaan peruskoulutuksensa Winchester Collegessa Ramsey siirtyi opiskelemaan matematiikkaa Cambridgen yliopistoon.  

Vuonna 1923 Ramsey matkusti Itävaltaan ja tapasi Ludwig Wittgensteinin, jonka teos *[[Tractatus Logico-Philosophicus]]* oli tehnyt häneen suuren vaikutuksen. Hän käänsi teoksen englanniksi. Kun Wittgenstein esitti tutkielmansa väitöskirjaksi Cambridgen yliopistoon, Ramsey oli muodollisesti Wittgensteinin ohjaaja ja G. E. Moore ja Bertrand Russell olivat tarkastajina.

Ramsey oli kiinnostunut psykoanalyysista, ja Itävallassa hän hakeutui Theodor Reikin potilaaksi. 

Palattuaan Itävallasta Ramsey sai töitä tutkijana King’s Collegessa Cambridgessa vuonna 1924 vain 21-vuotiaana. Tässä tehtävässä Ramsey toimi koko loppuelämänsä.

Ramsey kuoli vain 26-vuotiaana keltakuumeeseen.

Ramseyn nuorempi veli Michael Ramsey toimi Canterburyn arkkipiispana vuosina 1961–1974.

## Aiheesta muualla
* Laaja Ramseya käsittelevä sivusto
Järjestyshäiriö

**Järjestyshäiriö** oli Jyväskylästä lähtöisin ollut, vuonna 1997 perustettu rock-pop-yhtye.

Yhtyeen ensimmäisen albumin *Tuhlatut päivät, valvotut yöt* julkaisi Spinefarm Records vuonna 2005. Spinefarmille tehdyn ensilevyn jälkeen yhtye siirtyi levyttämään lahtelaiselle Levy-yhtiö -levy-yhtiölle. Levy-yhtiö julkaisi Järjestyshäiriö toisen albumin, *Takapihojen rocktähdet* syksyllä 2006. Syksyllä 2007 albumista julkaistiin uusi versio USB-muodossa nimellä *Takapihojen Rocktähdet+*. Julkaisu oli Suomen ensimmäinen USB-formaatissa julkaistu albumi.

Vuonna 2008 yhtye solmi levytyssopimuksen Warner Music Finlandin kanssa ja keväällä 2009 ilmestyi kolmas albumi *Lopullinen ratkaisu*. Levyn ensimmäinen single ”Karkuri” nousi Suomen single- ja latauslistan ensimmäiselle sijalle ja muun muassa YleX-radiokanavan A-soittolistalle. 

Yhtye alkoi valmistella neljättä studioalbumiaan vuonna 2010. Jyrki Tuovisen tuottama albumi neljäs albumi julkaistiin kuitenkin vasta 20. helmikuuta 2015. Albumin ensimmäinen single ”Rantakatu” julkaistiin maaliskuussa 2014. Yhtye osallistui Uuden Musiikin Kilpailuun 2015 kappaleella ”Särkyneiden sydänten kulmilla”.

Yhtye tiedotti marraskuussa 2015 lopettavansa toimintansa tammikuussa 2016.

## Julkaisut

* *[[Tuhlatut päivät, valvotut yöt]]* (23. helmikuuta 2005)
* *[[Takapihojen rocktähdet]]* (15. marraskuuta 2006)
* *[[Lopullinen ratkaisu (albumi)|Lopullinen ratkaisu]]* (20. toukokuuta 2009)
* *[[Yöjuttu (albumi)|Yöjuttu]]* (20. helmikuuta 2015)

## Lähteet

## Aiheesta muualla
*Yhtyeen kotisivut.
Santeri Hirvonen

**Santeri Hirvonen** (3. syyskuuta 1887 Liperi –  21. helmikuuta 1959) oli kouvolalainen voimistelunopettaja ja suojeluskuntaupseeri, jonka vuonna 1926 tekemän aloitteen pohjalta Suomen kouluissa alettiin vuodesta 1933 lähtien viettää kevättalvisin viikon mittaista hiihtolomaa.

Liperissä syntynyt Hirvonen pääsi ylioppilaaksi vuonna 1912 ja valmistui voimistelunopettajaksi Helsingin yliopistosta. Hän opetti Kouvolan Suomalaisessa yhteiskoulussa voimistelua ja kirjanpitoa vuosina 1918–1928 ja siirtyi vuonna 1928 Joensuun lyseoon voimistelun ja terveysopin nuoremmaksi lehtoriksi. Hirvonen osallistui kunnallispolitiikkaan Kouvolan kunnanvaltuuston ja Joensuun kaupunginvaltuuston jäsenenä. Hän oli aktiivisesti mukana myös järjestötoiminnassa, muun muassa Voimistelunopettajien liitossa, Raittiuden Ystävissä ja Pohjois-Karjalan matkailuyhdistyksessä. Useita opintomatkoja Pohjois- ja Keski-Eurooppaan tehnyt Hirvonen harrasti retkeilyä ja lintumetsästystä ja osallistui raittiuskasvatukseen. Hirvoselle on myönnettu 3. ja 4. lk Vapaudenristin kunniamerkit sekä Valkoisen Ruusun ritarimerkki.

## Lähteet
Ewido

**Ewido Networks** oli vuonna 2004 perustettu saksalainen ohjelmistoyhtiö, jonka perustivat Andreas Rudyk, Peter Ascher (geb. Klapprodt) ja Tobias Graf.

19. huhtikuuta 2006 tšekkiläinen Grisoft osti Ewido Networksin.

## Ewido Anti-Spyware
Vuonna 2005 Ewido Security Suite -ohjelmistopaketti nimettiin uudelleen nimellä Ewido Anti-malware.

Ohjelman neljännen version myötä nimeksi vaihdettiin Ewido Anti-Spyware. Se on haittaohjelmien, kuten vakoiluohjelmien, troijalaisten, mainosohjelmien ja matojen poistoon tarkoitettu ohjelma. Siinä on myös muun muassa reaaliaikainen suojaus, automaattiset päivitykset.

Grisoftiin alaisuudessa Ewido Anti-Spywaresta tuli Grisoft's AVG Anti Spyware, joka kuitenkin käytti hyväkseen Ewidon moottoria. Myöhemmin AVG Anti Spyware liitettiin osaksi AVG Anti-Virus ohjelmaa.

## Lähteet

## Aiheesta muualla
* Ewido Networks
Krišjānis Berķis

**Krišjānis Berķis** (s. 26. huhtikuuta 1884 Īslīce, lähellä Bauskaa, Kuurinmaa– 29. heinäkuuta 1942 Perm, Neuvostoliitto) oli latvialainen kenraali ja ministeri.

Berķis avioitui suomalaisen Hilma Lehtosen (1887-1961) kanssa Hämeenlinnassa 1909 palvellessaan tsaarin armeijassa Suomessa. Berķis kunnostautui ensimmäisessä maailmansodassa ja nousi suureen maineeseen kotimaassaan latvialaisten kiväärimiesten upseerina ja myöhemmin Latvian vapaussodassa. Hänestä tuli kenraali 1925. Berķis oli Kārlis Ulmaniksen lähimpiä miehiä ja osallistui tämän vallankaappaukseen toukokuussa 1934. Puoli vuotta myöhemmin Berķis nousi sotaväen päälliköksi ja keväällä 1940 hänet nimitettiin lisäksi sotaministeriksi. Hän kuoli venäläisten vankina Permin vankilan sairaalassa. Hänellä ja Hilma Lehtosella oli poika, Valentin, joka kuoli myös Venäjällä, ja pojanpoika, joka katosi. Hilma Lehtonen pääsi lopulta Suomeen ja kuoli Hämeenlinnassa. 

## Lähteet
*Rislakki, Jukka: Latvian kohtalonvuodet. Krisjanis Berkiksen ja Hilma Lehtosen tarina. SKS, Helsinki 2005. (With English summary)
*Rislakki, Jukka: Kur beidzas varaviksne. Jumava, Riga 20004.
David Lonsdale

**David Lonsdale** (s. 21. toukokuuta 1963 Southport, Lancashire, Englanti) on englantilainen näyttelijä. Hänen tunnetuin roolihahmonsa on *David Stockwell* ITV:n draamasarjasta *[[Sydämen asialla]]*, jota hän esitti satunnaisesti vuosina 1993–1997. Vakituisesti hän oli mukana sarjassa vuodesta 1998. Vuonna 1997 hän esiintyi elokuvassa Housut pois! (The Full Monty). Hän on myös esiintynyt tv-sarjassa Coronation Street.

Vuonna 1993 Lonsdale meni naimisiin nykyisen puolisonsa Diane Lonsdalen kanssa. Parilla on kolme lasta.

## Filmografia
*Sydämen asialla (1993–2010) – David Stockwell
*Housut pois! (1997) – Ulosottomies
*Coronation Street (1986) – Peter Barlow

Lisäksi Lonsdale on tehnyt useita sivurooleja sekä ohjannut joitain elokuvia.

## Aiheesta muualla
*
Mario & Luigi: Superstar Saga

**Mario & Luigi: Superstar Saga** on AlphaDreamin kehittämä ja Nintendon vuonna  julkaisema roolipeli Game Boy Advancelle. Se on kolmas Mario-roolipeli ja ensimmäinen osa Mario&Luigi-sarjassa. Pelin musiikin sävelsi Yōko Shimomura, jonka muihin projekteihin lukeutuvat muun muassa *[[Super Mario RPG: Legend of the Seven Stars]]* ja *[[Kingdom Hearts]]*.

*Mario & Luigi: Superstar Sagassa* on uniikki taistelusysteemi, samanlainen kuin sarjan aiemmissa peleissä *Super Mario RPG* ja *Paper Mario*, missä tärkeintä on näppäinten oikeaan aikaan painaminen saavuttaakseen onnistuneen hyökkäyksen tai puolustautumisen. *Superstar Sagassa* tämä ominaisuus on kuitenkin tärkeämmässä roolissa, sillä hyvin ajoitetulla näppäimen painalluksella voi kasvattaa hyökkäyksen voimaa jopa kolminkertaiseksi tai puolustautuessa tainnuttaa vihollisen.

*Superstar Saga*ssa sekä Mario että Luigi, taistelemista unohtamatta, pystyvät kummatkin ratkomaan puzzleja, tavoittamaan uusia alueita yhteisillä hypyillä sekä tehdä yhdessä erilaisia hyökkäyksiä. Marion täyttäminen vedellä on yksi hyökkäyksistä: Luigi voi lyödä täytettyä Mariota vasaralla tai hypätä sen päälle, jolloin Mario ruiskuttaa vedet ulos. Huippunopeus syntyy kun Mario polttaa Luigin housut. 

## Aiheesta muualla
* ''Superstar Saga'' MobyGames-sivustolla  
* ''Superstar Saga'' Nintendo Suomen kotisivuilla
Yövaanijat

**Yövaanijat** () on Marvel-sarjakuvissa esiintyvä kuvitteellinen yliluonnollisia uhkia torjuva ryhmä. Yövaanijoista on julkaistu myös nimikkosarjakuvalehti, *Nighstalkers*. Yövaanijat esiintyvät myös elokuvassa .

## Jäsenet
* Hannibal King
* Blade
* Frank Drake
* elokuvassa *Blade: Trinity* myös Abigail Whistler

## Lähteet
* Marvel Database Project
Keskusrikospoliisin Rikosmuseo

**Rikosmuseo** on vuonna 1937 perustettu, alun perin Keskusrikospoliisin alainen erikoismuseo Vantaalla.
Nykyään Rikosmuseo on osa Poliisimuseota: kokoelmat ja näyttelytoiminta siirtyivät vuonna 2019 Poliisimuseon vastuulle. Rikosmuseon näyttely sijaitsee edelleen Keskusrikospoliisin tiloissa Vantaalla. Joihinkin Rikosmuseon esineisiin ja niihin liittyviin tarinoihin pääsee tutustumaan osana Poliisimuseon näyttelyitä. 

Rikosmuseo esittelee rikostutkimukseen ja Suomen rikoshistoriaan liittyvää aineistoa. Se ei ole avoinna yleisölle. Keskeinen syy kiellolle on, että museo sijaitsee salaista tietoa käsittelevän Keskusrikospoliisin päämajassa, jonne ei turvallisuussyistä voi päästää yleisöä vapaasti.

Aiemmin Rikosmuseossa käynti oli mahdollista vain lääketieteen opiskelijoille sekä poliisioppilaille opintokäyntinä. Nykyisin Rikosmuseossa järjestetään erikoistilauksesta käyntejä poliisin omille vierailijaryhmille sekä poliisin eri sidosryhmien edustajille. 
 
Rikosmuseossa säilytettiin vuoteen 1995 asti murhamies Matti Haapojan luurankoa. Siellä on ollut myös muuta erikoista, kuten epätavallisia itsemurhavälineitä.

## Lähteet

## Kirjallisuutta
* 
* 
* 

## Aiheesta muualla
* 
* Ihmisyyden hinta: Pahuus elää meissä kaikissa (23.6.2015) (yle.fi)
* Valmistuvan poliisimuseon nähtävyyksiä: Matti Haapojan valokuva ja dynamiittimiesten kassakaappi, Suomen Kuvalehti, 01.05.1937, nro 18, s. 18, Kansalliskirjaston digitaaliset aineistot
* Sormenjäljet eivät ole ainoat rikoksen jäljet, Suomen Kuvalehti, 24.08.1935, nro 34, s. 14, Kansalliskirjaston digitaaliset aineistot
Sirimavo Bandaranaike

**Sirimavo Ratwatte Dias Bandaranaike** (17. huhtikuuta 1916 Ratnapura, Brittiläinen Ceylon – 10. lokakuuta 2000 Colombo, Sri Lanka) oli srilankalainen poliitikko. Hän oli maansa pääministerinä kolmeen kertaan vuosina 1960–1965, 1970–1977 ja 1994–2000. Hän oli maailman ensimmäinen naispuolinen pääministeri.

Hän oli Sri Lankan edellisen pääministerin leski, ja otti vastaan puolueensa puheenjohtajuuden miehensä Solomon Bandaranaiken salamurhan jälkeen. Hän johti Sri Lankan vapauspuoluetta yli 40 vuoden ajan. Bandaranaiken tyttärestä Chandrika Kumaratungasta tuli Sri Lankan presidentti vuonna 1994. Hän nimitti äitinsä viimeiselle pääministerikaudelle, ja tällä kertaa virka oli lähinnä seremoniallinen.

Bandaranaike muistetaan valtiomiesmäisestä toiminnastaan ja sosialistisesta politiikastaan kylmän sodan aikana. Hän kansallisti yksityisyrityksiä ja rajoitti tavaroiden tuontia vuonna 1972. Samana vuonna Ceylonista tuli Sri Lankan tasavalta, ja viimeiset siteet emämaa Britanniaan katkaistiin.

## Lähteet
Seututie 858

**Seututie 858** on Suomen Pudasjärven Pintamolta Ranuan Kuhaan johtava seututie.

Tie alkaa haarautumalla valtatieltä 20 lähellä Pintamoa Pudasjärven ja Taivalkosken välillä ja kulkee pohjoisen Syötteen kansallispuistoa ja Isoa-Syötettä sivuten Ranuan Kuhan kylään saakka, jossa se yhtyy seututiehen 941.

## Reitti ja tieyhteydet
* Poijula, Pudasjärvi (vt 20)
* Lehtovaara (st 862)
* Rytinki
* Kelankylä, Ranua
* Kuha (st 941)

## Aiheesta muualla
Kuha (Ranua)

**Kuha** on Ranuan kunnassa sijaitseva kylä. Kylä sijaitsee seututeiden 858 ja 941 risteyskohdassa, noin kymmenen kilometriä Ranuan kirkonkylältä Posion suuntaan. Kylä on muodostunut pääasiassa Kuhajärveä ja Kuhan Takajärveä erottavalle kannakselle.

Ensimmäisen kerran asutusta kylässä on ollut jo 1670-luvulla. Kuhan kylämaisema on luokiteltu arvokkaaksi kulttuuriympäristöksi. Vanhimmat rakennukset ovat 1700-luvun alkupuolella rakennetut aitat ja pihapiirissä on neljä yli satavuotiasta päärakennusta. Kuhassa toimii myös Ranuan kunnan ainoa kyläkoulu, jonka yhteydessä on liikuntahalli.  

## Lähteet
Seututie 276

**Seututie 276** johtaa Hämeenkyröstä Viljakkalan kautta Ikaalisten Riitialaan. Tie on kaksikaistainen ja päällystetty.

Tie alkaa Hämeenkyröstä valtatieltä 3, kulkee Kyrösjärven itäpuolelta Viljakkalan, Luhalahden ja Tevaniemen kautta Ikaalisten Riitialaan, jossa se yhtyy jälleen valtatiehen 3.

## Aiheesta muualla
André Bahia

**André Luiz Bahia dos Santos Viana** (s. 24. marraskuuta 1983 Rio de Janeiro, Brasilia) on brasilialainen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia. Bahian pelipaikka on keskuspuolustaja.

Vasenjalkainen, 182 senttimetriä pitkä Bahia aloitti ammattilaisuransa Flamengossa, josta hän siirtyi nykyiseen seuraansa vuonna 2005.

## Saavutukset
* Copa dos Campeõesin voitto: 2001
* Alankomaiden cupin voitto: 2007–2008

## Lähteet

## Aiheesta muualla
*André Bahia Transfermarkt-tietokannassa 
*André Bahia Voetbal Internationalin tietokannassa
Ali Boussaboun

**Ali Boussaboun** (s. 11. kesäkuuta 1979 Tanger, Marokko) on marokkolainen jalkapalloilija, joka edustaa Alankomaiden pääsarjassa, Eredivisiessä pelaavaa ADO Den Haagia. Boussabounin pelipaikka on hyökkääjä.

## Ura
178 senttimetriä pitkä Boussaboun on marokkolaisuudestaan huolimatta pelannut lähes koko ammattilaisuransa Alankomaissa. Ennen siirtymistään FC Utrechtiin kesällä 2008, hän on edustanut ADO Den Haagia, FC Groningenia, NAC Bredaa ja Feyenoord Rotterdamia. Utrechtissa hän pelasi lainalla jo keväällä 2007. Kauden 2007–2008 hän pelasi qatarilaisessa Al-Wakrassa. Kauden 2010–2011 jälkeen hän oli viisi kuukautta ilman seuraa, kunnes siirtyi kasvattaja seuraansa ADO Den Haagin joulukuussa 2011.

Boussaboun on pelannut Marokon maajoukkueessa 12 ottelua.

## Lähteet
Stu Hart

**Stewart Edward (Stu) Hart** CM (3. maaliskuuta 1915 – 16. lokakuuta 2003) oli kanadalainen painija. 1930-luvulla Hart oli kanadalaisen jalkapallon pelaaja ja amatööripainija. Hän oli maansa olympiajoukkueessa, mutta ei päässyt olympialaisiin sodan takia. Hän liittyi laivastoon ja ryhtyi ammattilaispainijaksi. Myöhemmin hänestä tuli painipromoottori.

Stu Hart oli kahdentoista lapsen isä. Seitsemästä pojasta tuli ammattilaispainijoita, joista kuuluisimpia ovat Bret ja Owen sekä lapsenlapsista Nattie Neidhart, Teddy Hart ja Harry Smith. 

## Lähteet
Nicky Hofs

**Nick ”Nicky” Hofs** (s. 17. toukokuuta 1983 Arnhem, Gelderland) on alankomaalainen jalkapalloilija, joka pelasi kotimaansa pääsarjassa, Eredivisiessä, 240 ottelua ja teki niissä 49 maalia. Hän edusti pääsarjassa Vitesse Arnhemia, Feyenoordia ja uransa lopulla kauden 2012–2013 jälkipuoliskolla lainasopimuksella Arnhemista Willem II:ta. Kaudella 2010–2011 hän pelasi Kyproksella AEL Limassolin joukkueessa. Hofsin pelipaikka oli keskikentän oikealla laidalla. Hän on pituudeltaan 170-senttimetrinen.

Hofs pelasi junioreissa Arnhemse Boysissa ja Vitesse 1892:ssa ennen kuin siirtyi vuonna 1995 Vitesse Arnhemin junioreihin. Hän voitti Alankomaiden cupin Feyenoordin joukkueessa vuonna 2008 mutta ei pelannut välierässä eikä loppuottelussa.

Hofs voitti Alankomaiden alle 21-vuotiaiden maajoukkueessa ikäluokan Euroopan-mestaruuden 2006. Hän teki lopputurnauksessa kolme maalia: välierässä Ranskaa vastaan alkuminuuteilla 1–0-johtomaalin ja jatkoajalla 3–2-voittomaalin sekä loppuottelussa Ukrainaa vastaan ottelun viimeiseksi jääneen 3–0-maalin. Alankomaiden A-maajoukkueessa Hofs pelasi vain yhden ottelun: hän pääsi 61. minuutilla vaihdosta kentälle maaliskuussa 2006 pelatussa ystävyysottelussa Ecuadoria vastaan.

## Lähteet
Katujen kasvatit

**Katujen kasvatit** (*Tuff Turf*) on yhdysvaltalainen elokuva vuodelta 1985. Sen on ohjannut Fritz Kiersch. Suomessa elokuvaa on esitetty myös nimellä ***Kohtalona L.A.***.

Pääosissa elokuvassa ovat James Spader, Kim Richards, Paul Mones ja Robert Downey Jr.
Elokuva kertoo nuoresta Morganista (Spader) joka muuttaa Los Angelesiin ja joutuu pian ongelmiin
paikallisten nuorten jengiläisten kanssa. Tapahtumia vaikeuttaa entisestään kun Morgan rakastuu jengipomon tyttöystävään Frankieen (Richards). 

## Rooleissa

## Juoni

Morgan Hiller (James Spader) muuttaa Connecticutista vanhempiensa mukana Los Angelesiin. Morgan aloittaa opiskelut uudessa koulussa ja joutuu jo heti ensimmäisenä päivänä ongelmiin paikallisten jenginuorten kanssa. Jengiläiset tuhoavat Morganin pyörän ajessaan autolla pyörän päälle. Morgan oli joutunut jo edellisenä iltana välikohtaukseen jengiläisten kanssa, koska oli huomannut jengiläisten yrittävän ryöstää miestä ja tämän ryöstön aikana Morgan suihkutti spraymaalia yhden jengiläisten kasvoille.

Ensimmäisen koulupäivän aikana Morgan oli päässyt tutustumaan uuteen kaveriin Jimmyyn (Robert Downey Jr.), joka oli pyytänyt häntä tulemaan kuuntelemaan bändiään illalla. Illalla Morgan lähtee kuuntelemaan Jimmyn bändiä jossa on paljon lukiolaisia paikalla kuuntelemassa bändia. Paikalla on myös jengiläiset ja jengin johtajan Nickin (Paul Mones) tyttöystävä Frankie (Kim Richards) johon Morgan iskee silmänsä ja joka ottaa hänet puoliväkisin tanssilattialle. Nick ja muut jengiläiset huomaavat tämän ja illan päätteeksi Morgan joutuu jengiläisten pahoinpitelyn kohteeksi.

Elokuvan edetessä Morgan joutuu useasti ongelmiin jengiläisten kanssa, koska on ihastunut Frankieen ja myös Frankiellä herää tunteet Morgania kohtaan. Tilanne kärjistyy kun Morgan pyytää Frankien hänen kotiin syömään ja Nick kavereineen näkevät tämän tilanteen. Tilanteessa Nick ampuu Morganin isää ja tämän tilanteen seurauksesta Frankie irtaantuu lopullisesti Nickistä hänen sekoavan käytöksen takia. Nick sekoaa tilanteesta entistä pahemmin ja kidnappaa Frankien ja Morgan toimii tilanteessa ja lähtee lopulliseen välienselvittelyyn Nickin ja jengiläisten kanssa. Lopussa Morgan joutuu pahoihin yhteydenottoihin jengiläisten kanssa. Nick saa lopussa surmansa pudotessaan varaston ylemmältä tasolta tapellessaan Morganin kanssa.

## Vastaanotto
*[[Video-opas|Video-oppaassa]]* vuodelta 1994 Sam Inkinen kuvasi elokuvaa ”tyypilliseksi mutta katsottavaksi teinileffaksi” ja antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla

* 
* amazon.com
Teiskon VPK

**Teiskon VPK** on Tampereen aluepelastuslaitoksen sopimuspalokunta Kämmenniemessä 26 km Tampereen keskustasta. Asema on samassa rakennuksessa kuin Kämmenniemen terveysasema.

VPK on perustettu 1938.

## Kalusto
Sammutusautot ja kalusto on saatu Tampereelta siitä lähtien kun Teisko liitettiin Tampereeseen. Teiskon VPK:n hälytyskäytössä olevat yksiköt ovat PI151 (pelastusyksikkö), PI153 (säiliöauto), PI157 (ensivaste/miehistönkuljetus) ja PI1582 (vene).

## Lähteet
Kuhan Takajärvi

**Kuhan Takajärvi** eli **Kuhan-Takajärvi** on järvi Ranualla Lapissa. Se sijaitsee Kuhan kylässä noin 10 kilometriä Ranuan kuntakeskuksesta itään. Järven pinta-ala on 167 hehtaaria. Sen pituus on 1,8 kilometriä ja leveys 1,3 kilometriä. Rantaviivan pituus on 9,26 kilometriä. Järvessä on kaksi saarta: Kotasaari ja Maasaari. Ne sijaitsevat järven keskiosassa.

Järven rannat ovat pääosin metsämaata tai soistunutta metsämaata, mutta järven itäpuolella on myös peltoalueita. Järvellä on noin 20 taloa tai vapaa-ajan asuntoa. Asutus painottuu järven itärannoille.

Kuhan Takajärvi on matalavetinen. Sen keskisyvyys on 2,3 metriä ja suurin syvyys 7,0 metriä. Järvi on lievästi rehevöitynyt, ja vuonna 2013 sen veden laatu todettiin hyväksi. Vesi on pääosin suoperäistä, ja järveen laskee useita suo-ojia. Järvessä on todettu happikadosta johtuvia kalakuolemia vuosina 1998–2003. Lapin ympäristökeskuksen suorittamien mittausten mukaan vesi oli hapetonta yli 1–2 metrin syvyydessä.

Järvi sijaitsee Iijoen vesistössä (vesistöaluetunnus 61) Siuruanjoen valuma-alueen (61.4) Ranuanjoen valuma-alueella (61.46), jonka Luhtaojan valuma-alueeseen (61.468) se kuuluu. Vedenpinnan korkeus on 155,8 mpy. Järvi laskee sen luoteispäästä lähtevää ojaa pitkin Kuhajärveen. Ojan pituus on 400 metriä ja pudotus 0,2 metriä.

## Lähteet

## Aiheesta muualla
*